Home»Entertainment»Music»Valiant Swart Hou Veiling Om Sy Vrou Te Ondersteun
By Henno Kruger Jan 12, 2022 Music 5 Mins Read
Gewilde SAMA-bekroonde sanger, liedjieskrywer en akteur Valiant Swart en sy vrou kan getuig dat ernstige siekte, hetsy jou eie of die van 'n geliefde, 'n reuse impak op al die betrokke partye se lewens het.
Valiant Swart vertel ons meer oor Lanelle
"Lanelle is 'n ystervrou en super-ma vir ons kinders. Sy het haar hele lewe lank 'n aktiewe leefstyl geleef en nog altyd die fort gehou as ek op die pad moes wees. Limfedeem het haar alledaagse bestaan aansienlik verander."
"My vrou moet dag en nag ongemaklike, beperkende kompressie-kouse dra om te voorkom dat haar bene opswel en toestand versleg. Sy moet ook elke oggend, sonder uitsondering, spesiale oefening doen om swelling, pyn en komplikasies te voorkom. Ten spyte van haar gedissiplineerde oefenprogram en dieet, ondervind sy steeds deurlopend pyn en ongerief en maak dit normale dinge soos karbestuur uitputtend." sê Valiant.
"Limfedeem affekteer alle aspekte van my lewe. Buiten vir net chroniese swelling, pyn en ongemak, het dit ook 'n invloed op my immuunstelsel en kan dit lei tot lewensgevaarlike bakteriële infeksie. Die ergste vir my is die vrees dat ek my beweeglikheid kan verloor. Hierdie operasie sal my 'n kans gee om normaal te funksioneer omdat dit 'n alternatiewe dreineringsroete vir die limf skep, wat weefselverandering help vertraag en die kanse om infeksie op te doen verminder." sê Lanelle.
Die probleem is egter dat die prosedure self 'n klein fortuin kos, om nie eers te praat van reis- en verblyfkoste (voor, gedurende en na die operasie) nie. Om geld in te samel om Lanelle te help om teen die aaklige siekte te baklei, beplan die paartjie om – in samewerking met WOES – twee veilingsfunksies te hou in die Kaap en Gauteng.
"Ons wil graag vroeg in 2022 twee lewendige veilingsfunksies hou. Dit gaan terselfdertyd ook aanlyn gestroom word om 'n groter gehoor te verseker en 'n uitstekende reklame-platform aan adverteerders te bied." verduidelik Valiant.
Die verkoop van advertensiespasie op WOES se aanlyn-veilingsblad
Skenkings deur individue en instansies
"Ek doen reeds alles in my vermoë om die toestand deur leefstylveranderinge te beheer, maar dit is ongelukkig nie altyd genoeg nie en ek leef met die konstante vrees dat my ander been ook aangetas kan word. Dit is nie 'n uitgemaakte saak dat die operasie 'n sukses sal wees nie, maar dit is my enigste hoop en ons is dankbaar vir almal wat reeds uit hulle pad uit gegaan het om ons met die fondsinsameling te ondersteun." sê Lanelle